samuli/eduskunta-asr huggingface dataset:
Puhuja: Marisanna Jarva
Puolue: kesk
Päivämäärä: 2017-09-19 puhemies! Hienoa, että tämäkin uudistus saadaan vihdoin Sipilän hallituksen toimesta eteenpäin. Tässä erityisen hyvää on nimenomaan yrittäjien kannalta tämä pienpanimoiden asema, ettei todellakaan enää tarvitse pienpanimoiden perustaa sitä erillistä myyntipistettä vain tämän lainsäädännön takia. Tämä on hyvä asia, että voidaan myydä suoraan panimoista juomia. Myöskin ravintola-anniskeluun liittyvää byrokratiaa puretaan. Etenkin on hyvä, että varsinkin tämmöisissä kausiyrityksissä matkailualueilla voidaan palkata sitten loma-aikoina helpommin työntekijöitä. byrokratiaa myös puretaan. Viittaisin tähän aikaisempaan keskusteluun siltä osin kuin on puhuttu Alkon asemasta. Meillähän on siis pienissä kunnissa, harvaan asutuilla alueilla, erittäin hyvä Alkon verkosto nyt tällä hetkellä. Heillä on erittäin laaja valikoima, hyvä asiantuntijapalvelu. En hetkeäkään usko, että jos esimerkiksi viinit olisi siirretty ruokakauppoihin, meillä olisi samanlainen valikoima ja samanlainen asiantuntemus siellä käytössä, vaikka hyvää palvelua tarjotaankin.
Puhuja: Sanna Lauslahti
Puolue: kok
Päivämäärä: 2017-09-19 osalta meidän on syytä pohtia valiokunnassa ennen kaikkea sitä, millä tavalla nelosoluen tuonti vähittäiskauppaan muuttaa kuluttajien käyttäytymistä. Johtaako se siihen, että nelosoluesta tulee sisäänheittotuote,
Puhuja: Aino-Kaisa Pekonen
Puolue: vas
Päivämäärä: 2017-09-19 Arvoisa puhemies! Edustaja Lehto täällä viittasi kieltolakiin ja puhui risotosta. Haluaisin tässä huomauttaa edustaja Lehdolle, että me emme ole tässä tekemässä minkäännäköistä kieltolakia, päinvastoin. Oppositiosta on täällä annettu paljon kehuja ministerille jo näistä tehdyistä norminpuruista, mitä tässä vanhentuneessa alkoholilaissa on. Me keskustelemme ainoastaan siitä prosentista, pitäisikö vähittäistavarakaupassa myydä vahvempia alkoholijuomia, ja se lienee se meidän kiistakapulamme täällä. Alkoholilakia ei ole alun perinkään tehty meitä kohtuukäyttäjiä varten vaan suojelemaan ylipäätänsä kansanterveyttä, suojelemaan heikoimmassa asemassa olevaa. Minä näen, että meidän alkoholilaki on myös tämmöinen solidaarisuusosoitus siitä, että me pidämme heikommassa asemassa olevasta huolta,
Puhuja: Anneli Kiljunen
Puolue: sd
Päivämäärä: 2017-09-19 Täällä lukee muun muassa: "Pahoinpitelyistä noin kaksi kolmasosaa on tehty alkoholin vaikutuksen alaisena. Alkoholin kulutuksen kasvun on tutkimuksissa todettu lisäävän pahoinpitelyrikoksia. Raiskausrikoksissa syylliseksi epäillyistä noin 40 prosenttia on ollut alkoholin alaisena. Terveydenhuoltoa alkoholisairaudet ja päihtyneiden tapaturmat kuormittavat." "Päihdeongelma ja siihen kietoutuneet muut ongelmat ovat tavallisin syy lastensuojelun asiakkuuteen sekä huostaanottoon ja sijoittamiseen kodin ulkopuolelle." Arvoisa puhemies! Toivoisin, että näitä asiantuntijanäkemyksiä, jotka myös tässä esityksessä ovat, me arvioisimme tarkasti.
Puhuja: Mats Löfström
Puolue: r
Päivämäärä: 2017-09-19 puhemies! Esityksessä alkoholilaiksi ehdotetaan, että pienpanimoilla olisi mahdollisuus myydä tuotteitaan suoraan panimolta. Se on erittäin hyvä asia. Mikropanimoiden buumi näkyy ympäri Suomen. Siksi on hyvä helpottaa pienpanimoiden toimintaa. Esityksessä on kuitenkin yksi ongelma, nimittäin se, että raja asetetaan vain 500 000 litraan. Tämä raja on hankala, sillä se uhkaa vääristää kilpailua pienpanimoiden kesken. Annan esimerkin Ahvenanmaalta, missä meillä on kaksi pienpanimoa. Toinen panimoista panee alle 500 000 litraa olutta vuodessa, toinen panee 800 000 litraa vuodessa. Molemmat panimot ovat pieniä verrattuna suurpanimoihin, jotka panevat 100 miljoonaa litraa vuodessa, mutta siitä huolimatta näiden kahden pienpanimon välille muodostuu epätasainen kilpailutilanne paikallisilla markkinoilla.
Puhuja: Annika Saarikko
Päivämäärä: 2017-09-19 Ensinnäkin minusta on hyvä, että keskustelussa on läsnä myös se ulottuvuus, että Suomessa on syntynyt paljon hienoa, laadukasta tekemistä ja uutta alkoholikulttuuria ja uutta yrittäjyyttä juuri pienpanimo- ja vastaavan toiminnan ympärille. Se on hieno asia, ja tätä hallitus halusi pienpanimopoikkeamalla tukea. Ja miksi sanon "pienpanimopoikkeama"? Tämä oli siis asia, jossa me olemme tekemisissä EU-lainsäädännön kanssa johtuen siitä, että aikanaan EU:hun liittyessämme neuvottelimme poikkeuksen, joka koski tilaviinejä, ja nyt vastaavalla tavalla halusimme hakea poikkeusta, hyvällä yhteisymmärryksellä hallituksen sisällä, siihen, miten pienpanimoita voitaisiin kohdella tähän rinnastettavalla tavalla, eli ikään kuin hakea poikkeusta omasta alkoholimonopolijärjestelmästämme tällekin tuoteryhmälle. Tämä poikkeus saatiin nyt hoidettua osaksi lainsäädäntöä, mutta syy, miksi tuohon kohtaan piti määrittää litramäärä, ikään kuin panimon suuruus — joka on kyllä minusta itse asiassa verrattaen suuri, ja sen sisään mahtuu laaja joukko pienpanimotoimintaa — liittyy siihen, että tämän poikkeuksen oikeutus liittyy nimenomaan käsityöläisyyteen ja sellaiseen toimintaan, jota voidaan vielä pitää sanallisesti ja aidosti pienpanimohenkisenä toimintana. Jatkaakseni edustaja Lauslahden puheenvuoroa, joka linkittyi siihen, miten laki sitten oikeasti tulee toimimaan, oma ajatteluni on hyvin samankaltaista. Me lainsäätäjinä täällä toimimme jokainen tämän yhden pykälän osalta, myös hallituspuolueiden osalta, vapain käsin. Muutoin ilmeisen laajaa hyväksyntää nauttiva kokonaisuudistus on raami, ja mitä sen kanssa käytännössä tulee tapahtumaan, miten suomalaiset kuluttajat tämän marketissa käydessään tai ravintolassa käydessään havaitsevat, sen todellisuuden tähän lakiin tekevät alan yrittäjät, alkoholijuomateollisuus ja päivittäistavarakauppa — erityisen painokkaasti viimeksi mainittu. Siksi pidän tärkeänä, että käytän mahdollisuuttani kutsua koolle yhteistyö-, pyöreän pöydän keskusteluun kanssani ne toimijat, jotka lakia konkreettisesti toimeenpanevat osana alkoholijuomateollisuutta ja kaupan valikoimaa ja myynti- ja markkinointistrategiaa. Yksi osa tässä on tietysti myös valvontaviranomainen ja päihdealan järjestöt, valvontaviranomainen myös siksi, että tämä on erittäin merkittävä lainsäädännön muutos valvontaviranomaisen kannalta. Vielä ajan puitteissa totean muutamaan yksittäiseen pienempään kysymykseen huomion. Edustaja Tolppanen tiedusteli jouluaaton sunnuntain viinamyynnistä. Sunnuntai on aina sunnuntai Alkon aukioloajan osalta, ja se ei sitä koske edes jouluaattona tai muinakaan juhlapyhinä. Mitä tulee 22 §:ään, mahdollisuuteen ikään kuin rajoittaa ja peruuttaa vapautuksia ravintola-alalle, tämä rajoitus tapahtuu vain, jos se on aidosti välttämätöntä.
Puhuja: Sari Tanus
Puolue: kd
Päivämäärä: 2017-09-19 Haluaisin nostaa esille sen, että viikko sitten tässä salissa käsiteltiin kestävän kehityksen toimintasuunnitelmaa ja sen yhteydessä todettiin, että politiikan eri osa-alueet eivät saa olla ristiriidassa keskenään. Johdonmukaisesti ja pitkäjänteisesti on pyrittävä kestävään hyvinvointiin. Kansanedustajan tulisi toteuttaa tätä periaatetta kaikissa toimissaan ja päätöksissään, ja tätä kehotettiin myös ministeriön taholta noudattamaan.
Puhuja: Sirkka-Liisa Anttila
Puolue: kesk
Päivämäärä: 2017-09-19 Arvoisa puhemies! Alkoholilain uudistus on ihan tarpeellinen, täällä on moneen otteeseen se hyvin perusteluin jo todettu. Mutta tämän uudistuksen yhteydessä tosiaan on näitä ongelmia, joista niistäkin on täällä minusta hyvin perusteellisesti ja asiallisesti keskusteltu. Annetaan sitten asiantuntijoiden erikoisvaliokunnan kautta tuoda meille siitä mietintö tänne aikanaan ratkaistavaksi. Haluaisin tässä yhteydessä kiinnittää huomiota siihen, kun edustaja Elomaa totesi, että Suomen kansalaisista suuri enemmistö kannattaa mielipidekartoituksissa väljempää alkoholipolitiikkaa, että tämä on juuri päinvastoin. Terveyden ja hyvinvoinnin laitoksen mielipidekartoituksissa kansalaisista 60—63 prosenttia kannattaa tiukempaa alkoholipolitiikkaa. Omalta osaltani sanon sen, että
Puhuja: Krista Mikkonen
Puolue: vihr
Päivämäärä: 2017-09-19 puhemies! Tässä lakiesityksessä on yritetty löytää tasapaino elinkeinotoiminnan ja kansanterveyden näkökulmasta. Itse näen, että tässä nyt kuitenkin tämä kansanterveys on jäänyt pienemmälle, viitaten nyt näihin vaikutusarvioihin, mitä on näissä asiantuntijalausunnoissa. Elinkeinotoiminnan etujen osalta on erityisen ilahduttavaa tämä pienpanimoiden ulosmyynti. Niin kuin täällä todetaan, se tuo myös paljon tämmöisiä matkailullisia mahdollisuuksia. Mutta mielenkiintoista tietysti on se, että Pienpanimoliittohan ei omassa lausunnossaan nostanut esille tätä oluiden prosenttirajan nostoa kaupassa, koska he näkevät,
Puhuja: Juho Eerola
Puolue: ps
Päivämäärä: 2017-09-19 Arvoisa puhemies! Kun pysytään siinä tutkitussa tiedossa, jota ministerikin tässä keskustelun aluksi peräänkuulutti, niin voidaan tilastoista katsoa, että nuorison alkoholinkäyttö on vähentynyt koko 2000-luvun. Näin on aina ollut ihan riippumatta siitä, millaisia päätöksiä milloinkin tässä salissa on alkoholipolitiikkaan tehty. Nuoriso siis ryyppää koko ajan vähemmän ja vähemmän, ja tulevaisuudessa emme ehkä tässä asiassa enää poikkea muista sivistyskansoista ja voimme vapauttaa alkoholin myyntiä pois tältä holhouslinjalta. Mutta ihan vielä sen aika ei kuitenkaan ehkä ole, sillä oma sukupolveni ei ole yhtä fiksua kuin nuoriso ja suurimmat ongelmat — tämä on pakko tunnustaa — ovat suurten ikäluokkien tai, voisiko sanoa, tässä tapauksessa kosteiden ikäluokkien parissa. Heillä nämä alkoholinkäyttöön liittyvät ongelmat korostuvat ja kasvavat. Ikäihmisten alkoholinkäyttö on koko ajan kasvava ilmiö. Mutta tämä on kuitenkin hyvä askel
Puhuja: Esko Kiviranta
Puolue: kesk
Päivämäärä: 2017-09-19 Pienpanimoiden oikeus vähittäismyyntiin helpottaa niiden toimintaa ja edesauttaa pienyrittäjyyttä tältä osin. Selvää on, että alkoholista johtuvat terveyshaitat aina jossain määrin lisääntyvät saatavuuden parantuessa.
Puhuja: Anders Adlercreutz
Puolue: r
Päivämäärä: 2017-09-19 Det här lagförslaget har många bra saker som har tagits upp här. Det gäller förhållandet till restauranger, till småbryggerier och så vidare. Man har också diskuterat de här två kontroversiella delarna, eller snarare det vad man får sälja i butikerna. Själv klarar jag mig gärna utan de förändringarna, även om jag tycker att det är motiverat ur till exempel småbryggeriernas synpunkt. Itse en erityisemmin kaipaa kumpaakaan näistä muutoksista siihen, mitä saadaan kaupoissa myydä, joskin minun mielestäni oluen rajan nostaminen olisi perusteltua etenkin pienpanimoiden näkökulmasta. Toinen kysymys on sitten se, onko meissä suomalaisissa jokin geeni, joka tekee alkoholista meille jotenkin erityisen vaikean asian. Onko niin, että me emme ikinä tule oppimaan? Onko niin, että jokin vimma vie meidät automaattisesti aina pullon ääreen? Haluaisin uskoa, että näin ei ole. Mitä me voisimme tehdä, jotta suhtautuminen alkoholiin normalisoituisi, jotta se positiivinen muutos, joka ilmeisesti ainakin lehtitietojen perusteella tapahtuu nyt nuorissa, ulottuisi myös meihin vähän varttuneempiin? Voi olla, että siihen tehoaa valistus — tai sitten alkoholin demystifiointi. Arvoisa ministeri, mikä teidän näkemyksenne mukaan voisi johtaa siihen, että tämä positiivinen vire jatkuisi ja vahvistuisi?
Puhuja: Eeva-Johanna Eloranta
Puolue: sd
Päivämäärä: 2017-09-19 Markkinatutkimusten mukaan juuri nuoret kokevat värikkäiden limuviinojen ulkoasun houkuttelevaksi. Sanotaan jopa, että limuviinat on luotu totuttamaan nuoria alkoholin kuluttajiksi. On aika vaikea ymmärtää, miksi hallitus tällaista esitystä tänne eduskuntaan tuo, sillä yksikin alkoholiriippuvainen nuori on ainakin minusta ihan liikaa.
Puhuja: Mikko Savola
Puolue: kesk
Päivämäärä: 2017-09-19 herra puhemies! Täytyy alkuun todeta, että niitä värikkäitä pulloja kyllä sieltä S-marketien ja K-kauppojen hyllyiltä löytyy tälläkin hetkellä eivätkä ne nyt sen houkuttelevampia ole. Minun mielestäni tämä muutaman prosentin kynnys nyt suuntaan tai toiseen ei ole se suuri asia tässä esityksessä. Suuri asia on se, että nyt vihdoin päästään purkamaan byrokratiaa, saadaan ravintoloille lisää toimintamahdollisuuksia, aukioloajat niissä paremmiksi, anniskeluoikeuksia selkiytetään, siitä hölmöimmät kohdat poistetaan ja näin ollen pystytään saamaan toimintavapauksia sinne yrittäjille enemmän. Ennen kaikkea pienpanimoiden asemaa parannetaan ja ulosmyyntioikeus sallitaan. Nämä ovat kiistatta niitä tärkeitä asioita. Myös se, että tämän esityksen myötä varmasti pystytään myös suitsimaan Viron‑ ja Latvian‑tuontia, on minusta hyvä asia. Minä luotan tavalliseen kansalaiseen ja tolkun ihmisen politiikkaan. Mitä ministeri Saarikkokin toi esille,
Puhuja: Jukka Kopra
Puolue: kok
Päivämäärä: 2017-09-19 650 tuntia lisää aukioloaikoja, myyntiaikaa kauppoihin, mutta kuitenkaan alkoholin myynti ei viime vuonna ole lisääntynyt. lisääntynyt. Vaikka saatavuus on parantunut, se ei ole vaikuttanut myyntiin. Nyt tämän teorian mukaan, mitä täällä on esitetty, myynnin olisi pitänyt kasvaa rajusti. Ainoa myynti, mikä on kasvanut, on se matkustajatuonti, eli sen määrä on lisääntynyt viime vuonna. Sehän on tietysti surullista, siihen meidän pitäisi päästä puuttumaan. Tämäkään esitys ei sitä matkustajatuontiongelmaa ratkaise. Vaikka siellä Virossa korotetaan
Puhuja: Hannakaisa Heikkinen
Puolue: kesk
Päivämäärä: 2017-09-19 Arvoisa puhemies! Viimeisissä puheenvuoroissa on puhuttu erityisesti nuorten alkoholinkäytön muutoksesta. Tuorein kouluterveyskysely kyllä toteaa, että ammattikoululaisten humalahakuinen juominen on vähentynyt kahdessa vuodessa 2 prosenttiyksiköllä 28,1 prosenttiin. Vielä kymmenen vuotta sitten tosi humalassa kuukausittain oli 40
Puhuja: Annika Saarikko
Päivämäärä: 2017-09-19 Arvoisa puhemies! Vielä tästä paljon keskustelussa esiin nousseesta nuorten juomisesta, jonka vähenemisestä meidän on todella syytä olla iloisia. Taustalla vaikuttaa varmasti uusittu ehkäisevään päihdetyöhön liittyvä lainsäädäntö, mainonnan rajoitukset ja yksiselitteinen hyvä kulttuurin muutos. Samalla ei saa kuitenkaan tuudittautua ihan pelkkään iloon. On nimittäin havaittavissa, että nuorten aikuisten ja aikuisten ikäryhmissä juominen ei sitä vastoin ole merkittävästi vähentynyt ja samalla käsissämme on myös uusi ongelma, ikääntyneiden ihmisten kasvava alkoholinkäyttö. Mitä tulee muualla tapahtuviin, toinen ulottuvuus, johon täällä on paljon viitattu, on muiden maiden alkoholikulttuuri. Viro, joka teki merkittävät veronkorotukset, ei pelkästään jättänyt alkoholikulttuurinsa muutosta siihen vaan on tietojeni mukaan parhaillaan käsittelemässä esitystä, joka rajaisi saatavuutta kauppojen sisällä alkoholijuomien osalta ehkä rajatumpiin tiloihin ovien taakse, Arvoisa puhemies!
Puhuja: Pekka Puska
Puolue: kesk
Päivämäärä: 2017-09-19 Vahvan oluen kohdalla 37 lausunnonantajaa vastusti ja vain 11 kannatti. Kannattajien joukossa oli lähinnä alkoholielinkeinoa. Vastustajien joukossa oli terveysasiantuntijoiden ja terveystahojen, joilla oli paljon yhteislausuntojakin, lisäksi runsaasti niin sanottuja kolmansia tahoja, kuten Poliisihallitus, kirkko, Liikenneturva, sisäministeriö, opetus- ja kulttuuriministeriö, Helsingin kaupunki, Kuntaliitto, Valvira ja niin poispäin.
Puhuja: Hannakaisa Heikkinen
Puolue: kesk
Päivämäärä: 2017-09-19 Arvoisa puhemies! Lakiehdotuksen yksityiskohtia vastustamalla saa helposti syytöksiä vanhoillisuudesta ja kieltolain kaipuusta. Mediassa ja joissakin naapuripuolueissa on syytetty myös tahallisesta lakiuudistuksen viivyttelystä. Tästä ei kuitenkaan ole kyse. Viime kädessä on kysymys vastuullisesta päätöksenteosta ja siitä, halutaanko lakia säätäessä tunnustaa sen kansanterveyttä sekä hyvinvointia vaarantavat ja muun muassa poliisia sekä sosiaali- ja terveysalan ammattilaisia kuormittavat seuraukset. Itse en voi lainsäätäjänä ja terveydenhuollon ammattilaisena ohittaa näitä faktoja sekä asiantuntijatietoa. Hallituspuolueiden välinen viisas neuvotteluratkaisu niin sanotusti vapaista käsistä alkoholilain äänestyksessä tarkoittaa, että nyt jokaisella meistä on aito mahdollisuus tehdä oma henkilökohtainen ratkaisu ja ottaa
Puhuja: Sari Tanus
Puolue: kd
Päivämäärä: 2017-09-19 Mitä helpommin alkoholia on saatavilla, mitä laajemmin se kuuluu jokapäiväiseen arkeen ja mitä alkoholimyönteisempi kulttuurimme on, sitä suurempi riski se on myös syntymättömälle. Arvoisa rouva puhemies! Haluaisin vielä lyhyesti muistuttaa, että Lääkäriliiton näkemyksen mukaan panimoteollisuuden ja päivittäistavarakaupan tukeminen alkoholin vähittäismyyntiä lisäämällä ei ole asiallinen ja riittävä syy altistaa koko väestö alkoholinkulutuksen lisääntymiselle ja siitä koituville lisääntyville haitoille.
Puhuja: Toimi Kankaanniemi
Puolue: ps
Päivämäärä: 2017-09-19 on suuressa vaarassa EU-näkökulmasta sen tähden, että se on perusteltu 94 komissiolle vain terveysperustein — vain ja ainoastaan terveysperustein. Nyt kun terveysperusteet heitetään toisarvoisiksi jopa hyvinkin voimakkaasti ja elinkeinopolitiikka otetaan tilalle, niin se on tie, joka johtaa Alkon vähittäismonopolin murtumiseen. Väitän näin. Tällä tiellä uskon, että 5—10 vuoden kuluttua Suomessa ei ole enää Alkon monopolia. Halutaanko näin? Jotkut haluavat, minä en kyllä halua. Minä haluan, että ne Alkon voitot tulevat valtiolle, Olen siis melkoisen varma, että tällä tiellä 5—10 vuoden kuluessa Suomessa ei ole valtionyhtiötä, monopoliyhtiötä, alkoholin myynnissä. Se voidaan tietysti katsoa, että hyvä niin, antaa mennä. Se 50 miljoonaa, mitä tulee Alkon voitosta ja tuloutetaan valtion budjetin katteeksi tänä vuonna ja ehkä vielä ensi vuonna, tietysti silloin menetetään, se menee niille, kenelle sitten menee, kuka omistaa silloin sitten Alkon, jos sitä enää onkaan. Se on ehkä yhtiö, jonka omistavat ulkomaalaiset, kuin meillä useimmat firmat ovat menneet ulkomaalaiseen omistukseen, ja voitot menevät sen myötä sinne. Nekin rahat jäävät pois meidän valtion menojen katteista, ja näin ollen sitten veronmaksajat, raittiit ja juovat, maksavat. Toki voidaan hoitaa niin, että sitten nostetaan veroa niin paljon, että se toiminta ei ole kovin kannattavaa. Mutta se taas sitten johtaa siihen, että tuonti muuttuu hallitsemattomaksi ja ollaan taas toisenlaisissa vaikeuksissa. Mitä se Alkon alasajo tässä nykymuodossa merkitsisi kulutukselle? Todennäköisesti väkeviä myytäisiin siis silloin kaikkialla. Ei kai yksityistä markkinataloutta voida kauheasti säännellä. Apteekkeja säännellään, mutta paineet ovat silläkin puolella aika kovat, että pitäisi lopettaa se sääntely. Ja silloin, jos tähän tilanteeseen joudutaan — ja ehkä voi sanoa "kun joudutaan" — ollaan mielenkiintoisessa tilanteessa. Löytyykö Ilomantsissa sitten alkoholia S- ja K-kaupoista ja minkälaisella valikoimalla ja kuinka paljon? Ilmeisesti löytyy, mutta siellä on sitten ehkä paria kolmea laatua, joita käytetään. Tämä näkökulma on tässä keskustelussa mielestäni unohdettu, ja sitä on syytä kyllä valiokunnassa pohtia, johtaako tämä tähän minun arveluni mukaiseen tilanteeseen, että Alkon vähittäismonopoli murtuu ja sen jälkeen olemme yksityisen voitontavoittelun tiellä kokonaan. Ja mikä on sitten on sitten mahdollisesti voimakkaan saatavuuden helpottumisen seuraus käyttöön, kulutukseen ja sitä kautta haittoihin ja niihin kustannuksiin, joita haitoista syntyy kasvavassa määrin? Puhun ehkä vähän kiihtyneellä mielellä, mutta en tarkoita sitä. Minusta nämä tosiasiat vain kannattaa nostaa pöytään, ja nyt on tänään sen aika, koska valiokuntakäsittely on edessä. Toivottavasti valiokunnassa joku ottaa ne esille ja kuulee myös tämän. alkoholilakia uudistettiin, kävin tässä talossa vieläpä yhden tiukan neuvottelun ja muualla muita komission edustajan kanssa. Hän oli äärimmäisen tiukkana, että vähittäismyyntimonopoli ei ole EU-lainsäädännön mukainen.
Puhuja: Jani Mäkelä
Puolue: ps
Päivämäärä: 2017-09-19 pelätään niitä ongelmia, mitä seuraa, jos saatavuutta parannetaan. Tätä logiikkaa en nyt pysty itse aivan täysin ymmärtämään. Muutenkin pitäisi ymmärtää, että meillä ei tässä asiassa nyt ole sellaista niin sanottua puhtaan pöydän mahdollisuutta. Puhutaan sinänsä olemassa olevista ongelmista ikään kuin meillä olisi vaihtoehto, että me pääsisimme niistä eroon. Käsittääkseni meillä ei ole sellaista vaihtoehtoa, että meillä ei olisi minkäänlaisia alkoholiongelmia ja alkoholinkäyttö jotenkin loppuisi hetkessä. Ei se voi tapahtua mitenkään. Kieltolakikaan ei siihen pystynyt. Edustaja Rehula kysyi eurooppalaisesta juomakulttuurista, ja se on tietenkin laaja asia.
Puhuja: Juha Rehula
Puolue: kesk
Päivämäärä: 2017-09-19 ihan tarkkaan en tunne kaikkien EU-maiden toimintatapoja, mutta niitä asioita, jotka ovat jääneet keskustelun aikana varsin vähälle, liittyy alkoholin saatavuuteen niiltä osin kuin lakiehdotuksessa on luvanvaraisuudesta nyt kirjoitettu. Meillähän on tänä päivänä tilanne, missä on A-lupia ja B-lupia ja onpa C-lupiakin. Jatkossa meillä on vain yksi lupa, joka käsittääkseni on osaltaan matkalla kohti sitä mallia, joka ainakin hyvin monessa Etelä-Euroopan maassa vallalla on, eli kun on anniskelupaikka, niin siellä ei sitten ovella tarvitse kenenkään asiakkaan miettiä, että mitähän siellä
Puhuja: Simon Elo
Puolue: si
Päivämäärä: 2017-09-19 ulkomaiset verkkokaupat myydä jatkossa suomalaiselle kuluttajalle alkoholijuomia. On ollut hyvin paljon epäselvyyttä näistä säännöksistä, ja niitä on tietysti EU-tuomioistuimessa tulkittu. Nykyinen alkoholilaki kieltää alkoholijuomien ulkomailta tapahtuvan etämyynnin, mutta tietyillä edellytyksillä se on mahdollista, ja kansallisen tuomioistuimen tehtävänä on arvioida tarkemmin näitä edellytyksiä ja antaa asiassa lopullinen ratkaisunsa. Tätä käsiteltiin hovioikeudessa keväällä 2017, ja koska siitä tuli sitten valitus, niin tietysti lainvoimainen tuomio riippuu sitten korkeimman oikeuden päätöksestä. Eli nykyistä säännöstä koskien tätä etämyyntiä ei uudistuksessa ole muutettu. Tämä on tärkeää selkeästi kertoa näille ihmisille, jotka tästä ovat kysyneet. Katsotaan sitten tämä korkeimman oikeuden päätös ja sen mukaan sitten etämyyntikieltoa koskevaa säännöstä muutetaan tarvittaessa. Henkilökohtaisesti näkisin, että olisi suotavaa ja perusteltua nykyisessä maailmassa, jossa ostoksia tehdään yli rajojen,
Puhuja: Sanna Marin
Puolue: sd
Päivämäärä: 2017-09-28 Arvoisa puhemies! Orastavasta talouskasvusta ja työllisyystilanteen kohenemisesta huolimatta työttömyys on edelleen iso ongelma Suomessa. Kun tarkastelemme työttömyyttä ei vain tilastollisena kysymyksenä vaan työttömien ihmisten, erilaisissa elämäntilanteissa elävien yksilöiden tasolla, ei kuva ole niin valoisa kuin hallituspuolueiden ministerit ja kansanedustajat antavat ymmärtää. Tällä hallituskaudella työttömien ihmisten asemaa on heikennetty monin tavoin ja heidän ahdinkonsa on syventynyt. Ansiosidonnaisen työttömyysturvan kestoa on lyhennetty merkittävästi ja korotusosia on poistettu. Työttömyysturvaa on heikennetty myös indeksileikkausten ja jäädytyksen myötä. Lisäksi yleisen asumistuen tasoa ollaan jälleen heikentämässä.
Puhuja: Jari Lindström
Päivämäärä: 2017-09-28 Arvoisa puhemies! Edustaja Marin, nyt te syyllistätte hallitusta syyllistämisestä. Minä en ainakaan koskaan, eikä tämä hallitus, ole syyllistänyt yhtään työtöntä ihmistä hänen omasta asemastaan. Päinvastoin, me olemme kantaneet huolta. Me olemme tehneet monia tiukennuksia, kuten sanoitte, ja me olemme myöntäneet ääneen täällä, että olemme tehneet tiukennuksia, leikkauksia ja kiristyksiä. Minä olen sanonut sen ääneen ja tunnustan, mutta samaan hengenvetoon: Me olemme käynnistäneet muun muassa kolmen kuukauden välein tapahtuvat haastattelut, jotka aluksi tuomittiin joita pidettiin aivan mahdottomina, että tästä ei tule mitään. Mitä on tapahtunut? Nyt positiivista palautetta tulee kentältä, TE-toimistoista, että nämä oikeasti toimivat paitsi työttömien aseman kannalta myös näitten paljon puhuttujen tilastojen kannalta. Me tiedämme nykyään paremmin, ketkä oikeasti ovat työttöminä ja ketkä eivät. Eli tässä aina unohtuu tämä, että näitten tiukennuksien takana on myös positiivisia seikkoja.
Puhuja: Sanna Marin
Puolue: sd
Päivämäärä: 2017-09-28 ovat yksin asuvia, he ovat lapsiperheiden arkea eläviä, he ovat itsenäistä elämäänsä aloittavia nuoria, ja he ovat ihmisiä, joilla on jo työuraa ja elämänkokemusta takana. Nordean ekonomisti Olli Kärkkäisen tekemän tuoreen selvityksen mukaan eri väestöryhmiä tarkastellessa kaikista eniten — siis kaikista eniten — tällä hallituskaudella menettävät opiskelijat ja työttömät. Pienituloisimpien työttömien tulot supistuvat jopa lähes 140 euroa vuodessa. Muutos viime hallituskauteen on merkittävä. Hallitus on lisäksi rajannut työttömien ihmisten palveluita esimerkiksi rajaamalla päivähoitoa juuri työttömien lapsilta. Yli 100 000 lasta elääkin perheissä, joista valtaosa on työttömien perheitä ja nämä perheet ovat köyhiä. Valtiovarainministeri ja pääministerin sijainen Petteri Orpo: Miksi leikkaatte näiden perheiden toimeentuloa ja näiden perheiden lasten palveluita esimerkiksi päivähoito-oikeutta rajaamalla? Miksi kuritatte nimenomaan työttömien lapsia?
Puhuja: Petteri Orpo
Päivämäärä: 2017-09-28 Se johtuu siitä, että Suomen talous kasvaa, vienti vetää, mahdollisuuksia päästä työelämään syntyy. 20 000 pitkäaikaistyötöntä vähemmän. Tämä on paras ja tehokkain keino auttaa työttömiä ihmisiä, poistaa eriarvoisuutta tästä yhteiskunnasta. Ja kun otitte esille lapsiperheisiin liittyviä asioita, niin toivon, että tässä litaniassa mainitsisitte myöskin sen,
Puhuja: Tarja Filatov
Puolue: sd
Päivämäärä: 2017-09-28 Kysyisin ministeri Lindströmiltä: Miten teidän mielestänne sopii tässä aktiivimallissa yhteen se ajatus, että jos työtön ei löydä itsellensä työpaikkaa tai hän ei löydä itsellensä aktiivitoimia, niin hänen työttömyysturvansa leikataan? Eli työttömällä on velvollisuus löytää itsellensä työtä tai aktiivitoimi, mutta hän ei itse päätä näistä asioista Se on työnantaja, joka päättää, kenet ottaa töihin. Se on TE-hallinto ja kunta, joka ohjaa näihin aktiivipoliittisiin toimiin, jolloin itse asiassa työtön ei voi vaikuttaa siihen, leikataanko hänen työttömyysturvaansa. Olen iloinen siitä, että työllisyydessä on tapahtunut positiivista kehitystä. Mutta kysyisin ministeri Orpolta: mihin perustuu tämä 20 000 pitkäaikaistyöttömyyden alenemassa?
Puhuja: Jari Lindström
Päivämäärä: 2017-09-28 Meidän tehtävämme on toimia niin, että niitä palveluja työttömille on, jotta he eivät joudu minkään sanktiouhan alle sen takia, että meillä ei ole palveluja, jollei niitä työpaikkoja ole. Se on meidän tehtävämme järjestää. Mitä tulee tähän pitkäaikaistyöttömyyteen, niin näistä tilastoista keskustellaan monesti. On TEMin tilastot, on Tilastokeskuksen tilastot. Niissä on tiettyjä eroja. Ei pelkästään työssä, vaan työvoimapoliittisissa palveluissa. Tämä muutos liittyy vahvasti nimenomaan tähän alkuperäiseen kysymykseen — kun viittasin näihin työttömien haastatteluihin — haastattelujen vaikutuksesta. Voidaan sanoa, että sillä on merkitystä myös tähän pitkäaikaistyöttömyyteen. Ehkä sen verran vielä, sivistääkseni kaikkia: TEMin rakennetyöttömyyden määritelmään kuuluvat pitkäaikaistyöttömien lisäksi myös rinnasteiset pitkäaikaistyöttömät.
Puhuja: Jani Mäkelä
Puolue: ps
Päivämäärä: 2017-09-28 Työllisyystilastot ovat perinteinen tapa politikointiin: ei tarvitse puhua muunneltua totuutta, kun käyttää totuutta valikoivasti. Hallituspuolueet ovat hehkuttaneet, että työvoimatoimistoihin on rekisteröitynyt noin 54 000 työtöntä vähemmän kuin vuosi sitten. Työttömyys siis paperilla laskee, mutta nouseeko vastaavasti käytännössä työllisyys? Ei siltä kuulosta. Tilastokeskuksen mukaan työllisiä on vain 7 000 enemmän kuin vuosi sitten. Minne hallitus kadotti yli 45 000 työtöntä? Selvitysten mukaan osa näistä henkilöistä on erinäisissä toimenpiteissä ja koulutuksissa, joiden vaikutukset jäävät nähtäväksi — uskoo ken uskoo. Kuulostaa kovasti edellisten hallitusten harjoittamalta tempputyöllistämiseltä. Myös tämä ilmapiiri syyllistämisen suhteen on hyvin mielenkiintoinen.
Puhuja: Jari Lindström
Päivämäärä: 2017-09-28 Työllisten määrä kasvoi vain marginaalisesti, mutta myös työttömyys kasvoi hieman. Sen sijaan piilotyöttömyys väheni. Työnvälitystilastoissa eli TEMin tilastoissa työttömyyden lasku oli voimakasta. Eli tämä lasku oli lähes 54 000 henkeä verrattuna viime vuoden elokuuhun. Näin suuri lasku selittyy sekä parantuneella työmarkkinatilanteella että edelleen myös niitten määräaikaishaastattelujen vaikutuksella. Työvoiman ulkopuolella olevien määrä oli noin 1,4 miljoonaa ihmistä. Siinä on laskua noin 5 000 henkeä. Mutta piilotyöttömien määrä on laskenut 14 000 hengellä, ja se kertoo meidän asiantuntijoiden mielestä siitä, että ihmiset, jotka olivat menettäneet uskonsa hakea töitä, ovat palanneet takaisin työmarkkinoille. Sen takia meillä on kummallinen tilanne, jossa samaan aikaan se työttömyys laskee, mutta kun sinne tulee lisää porukkaa hakemaan töitä, niin tämä sotkee myös näitä tilastoja. Arvoisa puhemies! Kiitos erinomaisesta kysymyksestä. Edustaja Mäkeläkin muistaa vallan hyvin, mitä hallitusohjelmaan on kirjattu tästä asiasta. Siihen voidaan luottaa, että kun se on hallitusohjelmaan kirjattu, tarveharkinnasta ei luovuta. niin kauan kuin minä olen tässä tehtävässä, niin asiasta voidaan keskustella siinä mielessä, että katsotaan, mitä se oikeasti tarkoittaa, jos tarveharkinnasta luovutaan. Uudenmaan ely teki vastikään päätöksen, että rakennusalalla tästä luovutaan, ja nyt me haluamme selvittää, mitä siitä on seurannut. Oliko se tarpeen, ja mitä kaikkea siinä seuraa sen jälkeen, kun lasketaan niin sanotusti vapaille markkinoille,
Puhuja: Touko Aalto
Puolue: vihr
Päivämäärä: 2017-09-28 Työttömien työnhakijoiden määrä on vähentynyt, ja tämä on tietenkin hyvä asia, mutta vähintäänkin yhtä huomionarvoista on se, minkä myös edustaja Mäkelä toi omassa kysymyksessään esiin, että työllisten määrä ei ole kasvanut samassa suhteessa. Jos saman asian hahmottaa numeroiden kautta, tilanne on seuraava:
Puhuja: Jari Lindström
Päivämäärä: 2017-09-28 edellisessä vastauksessani sen suhteen, kun sanoin, että piilotyöttömyys on yksi selitys, että ihmiset tulevat uudestaan työmarkkinoille, kun rupeavat uskomaan siihen, että kannattaa töitä hakea. Tämä lisäys on aika merkittävä, ja se kertoo siitä uskosta ja toivosta, mikä tässä tilanteessa on herännyt. En ole missään vaiheessa hehkuttanut, paukuttanut henkseleitä, että nyt tämä homma on ratkaistu. Päinvastoin, nyt pitää tehdä edelleen toimia sen suhteen, että joka ikinen työtön ihminen saisi töitä, ja jos ei saa töitä, niin ainakin jotakin palveluita niin, että hän pysyisi tässä yhteiskunnassa mukana. Sitä tämä hallitus tekee. Minun mielestäni tämmöinen syyllistävä
Puhuja: Petteri Orpo
Päivämäärä: 2017-09-28 tänäänkin hyviä lukuja siitä, että maailmantalous kasvaa Suomen Pankin ennusteen mukaan vielä nopeammin kuin ajateltiin, samoin euroalueen talous. Tämä tarkoittaa sitä, että meidän viennillämme on erittäin hyvät näkymät, kunhan pidetään kilpailukyvystä kiinni. Vientimme antaa meille perustan sille, että talous voi kasvaa, voi syntyä uusia työpaikkoja vielä enemmän kuin tällä hetkellä ja voidaan saada työttömät töihin, eikä meidän tarvitse silloin kinastella tilastoista, vaan saadaan yhä useammalle ihmiselle töitä. No, mitä hallitus tekee lisätäkseen työn tarjontaa? Perhevapaauudistus on viimeisin päätös, jonka hallitus teki. Tänään me julkaisimme, että hallitus käynnistää mittavan hankkeen sosiaaliturvajärjestelmän kokonaisuudistuksen valmisteluksi, aktiivisuuteen
Puhuja: Li Andersson
Puolue: vas
Päivämäärä: 2017-09-28 Mutta keskeisin kysymys on: Pitääkö tämä paikkansa kaikkien työttömien osalta? Ministeri Orpo sanoi esimerkiksi budjettikeskustelussa, että 20 000 pitkäaikaistyötöntä on siirtynyt työttömyydestä työelämään, ja tämähän ei tilastojen valossa pidä paikkaansa. Osa on työllistynyt, osa on siirtynyt työvoimapoliittisiin toimenpiteisiin, mutta sitten on myöskin työttömiä, jotka eivät ole uusineet työnhakuaan tai jotka ovat siirtyneet kokonaan työvoiman ulkopuolelle. Meidän huolemme on nyt se, onko heidän joukossaan myöskin sellaisia työttömiä työnhakijoita, jotka tämän kiristyneen sanktiopolitiikan seurauksena ovat tippuneet toimeentulotuelle.
Puhuja: Jari Lindström
Päivämäärä: 2017-09-28 puhemies! Me tietysti juuri koetamme kertoa aina niin oikeaa tietoa kuin suinkin on mahdollista, ja tietysti näin on, kuten edustaja Andersson sanoi siitä pitkäaikaistyöttömyydestä — äsken sanoin sen, että ei pelkästään työhön vaan näihin palveluihin. Ja on jonkunlainen vaikutus myös tällä Lex Lindströmillä pitkäaikaistyöttömien tilastoihin. Se on ilman muuta selvä asia, että sekin näkyy siellä.
Puhuja: Antti Rinne
Puolue: sd
Päivämäärä: 2017-09-28 ei työpaikkoja synny leikkaamalla, ei työpaikkoja synny ihmisten asioita kurjistamalla, ei työpaikkoja synny eriarvoistamalla eikä ulkoistamalla osa ihmisistä kasvun ulkopuolelle. Kysyn uudelleen sitä, mitä edustaja Marin kysyi: miksi te haluatte, ministeri Orpo, syyllistää työttömiä, ja miksi te haluatte kurjistaa köyhien lapsiperheitten ja työttömien asemaa?
Puhuja: Petteri Orpo
Päivämäärä: 2017-09-28 Tämä talouspolitiikan ja työllisyyspolitiikan linja, jota me olemme noudattaneet, on johtamassa siihen, että meidän talous kasvaa vahvasti, nähdään vahvaa kasvua myöskin ensi vuonna ja seuraavana vuonna. Se antaa mahdollisuuksia sille, että yhä useampi voi päästä töihin. Ja edelleen toistan, mitä lapsiperheisiin tulee: Me olemme tehneet merkittäviä panostuksia lapsiperheille, 70 miljoonaa euroa ensi vuonna varhaiskasvatusmaksujen alentamiseen.
Puhuja: Antti Kaikkonen
Puolue: kesk
Päivämäärä: 2017-09-28 Kun nyt jokseenkin kaikki asiantuntijat, käppyrät ja tilastot osoittavat, että käänne parempaan on tapahtunut, niin eikö sen voisi oppositiokin tunnustaa, että näin on, nyt mennään parempaan suuntaan, työpaikkoja syntyy lisää ja työttömyys vähenee? Jos te ette näitä tilastoja tai asiantuntijoita usko, niin katsokaa uutisia: Turun telakka, tilauskirjat täynnä vuosiksi eteenpäin, tilanne parempi kuin varmaan koskaan aikaisemmin; tai se Uudenkaupungin autotehdas, joka viime talvena
Puhuja: Jari Lindström
Päivämäärä: 2017-09-28 Arvoisa herra puhemies! Tosiaan yksi kärki tässä meidän riihessä oli nimenomaan nuorisotyöttömyys ja siihen panostaminen. Siellä lisättiin tuhannella paikalla ammatilliseen opetukseen, eli 9,4 miljoonaa euroa tuli sinne rahaa lisää. Mutta se keskeinen juttu oli tässä se, kuten äsken sanoin, Ohjaamo-toiminnan vakinaistaminen ja siihen yhteyteen tämä psykososiaalisten palvelujen nostaminen.
Puhuja: Kaj Turunen
Puolue: si
Päivämäärä: 2017-09-28 Kyllähän nyt menee paremmin kuin vuosiin. On totta, että työllisyys paranee ja työllisyysaste on parempi. On tapahtunut ihan viime aikoina tämä muutos, että ollaan menossa parempaan suuntaan. Kun tämä työttömyys on vähentynyt tilastojen mukaan sen 54 000 mutta kuitenkin työllisyysaste on henkilömääräisesti kasvanut vain 7 000, niin kyllähän tässä sillä tavalla gäppi on. Kysynkin sitä vastuulliselta ministeriltä, onko aikomus tarkemmin selvittää vielä sitä, missä tämä on. Mutta se varsinainen kysymys kuuluu siihen, että meillä työllisyydessä on maan sisällä isot, merkittävät alueelliset erot, joissain paikoissa on paljon työpaikkoja auki ja joissain
Puhuja: Jari Lindström
Päivämäärä: 2017-09-28 asuminen ja liikkuminen. Liikkuvuusavustusta on laajennettu, sen käyttömahdollisuutta. Toinen asia on se, että ei vielä kovin hyvin edes tiedetä, että semmoista voidaan käyttää. Meidän tehtävämme on tietysti markkinoida näitä keinoja, mitä meillä nyt jo on. Tämä asuminen on tietysti asumisesta vastaavan ministerin kontolla, mutta kyllä jo Uudessakaupungissa, joka on nyt tässä hyvä esimerkki, on pyritty ratkaisemaan näitä ongelmia. Mutta positiivisessa rakennemuutoksessa ja sen selvittämisessä, mitä hallitus voisi tehdä, että sitä asiaa levitetään eteenpäin, on monia vastauksia näihin edustaja Turusen esille nostamiin ongelmiin.
Puhuja: Tytti Tuppurainen
Puolue: sd
Päivämäärä: 2017-09-28 tässä tullaan perhepolitiikkaan. Te olette leikanneet lasten subjektiivista päivähoito-oikeutta siten, että työttömän lapsella on vain osa-aikainen päivähoito-oikeus. On totta kai väärin lasten näkökulmasta asettaa lapset eriarvoiseen asemaan varhaiskasvatuksen suhteen, mutta on se väärin myös työttömän työmarkkina-aseman näkökulmasta. työttömällä pienten lasten vanhemmalla on vain osa-aikainen mahdollisuus parantaa työmarkkina-asemaansa ja hakea töitä. Tämä on ihan konkreettinen ongelma monessa pienten lasten perheessä, jos ei ole omaa autoa käytettävissä, jos työhakemuksia pitää käydä printtaamassa kirjastossa, pitää käydä haastatteluissa eri puolilla kaupunkia, ja aktivoinnin nimissä te vain lisäätte velvollisuuksia työttömälle.
Puhuja: Sanni Grahn-Laasonen
Päivämäärä: 2017-09-28 puhemies! Jokaisella lapsella on oikeus 20 tuntiin varhaiskasvatusta, ei siis päivähoitoa vaan varhaiskasvatusta. Se on iso ja merkittävä ero, vaikka voi välillä lillukanvarsilta tuntuakin, ja termeillä on merkitystä myös siellä lastentarhanopettajien arjessa. Tämän hallituksen toimesta on käynnistetty perhevapaauudistus, joka on erittäin tärkeä ja merkittävä, ja sitä viedään maaliin niin, että se on tällä hallituskaudella tarkoitus toteuttaa. Samoin hallitus alentaa varhaiskasvatusmaksuja ensi vuonna tuntuvasti, niin että yhä useammalla lapsella on mahdollisuus osallistua varhaiskasvatukseen. Pieni- ja keskituloisilta perheiltä erityisesti varhaiskasvatusmaksut ensi vuonna alenevat 70 miljoonalla eurolla. Lisäksi käynnistämme kokeilun 5-vuotiaiden maksuttomasta varhaiskasvatuksesta, tavoitteena jälleen saada useampi lapsi varhaiskasvatuksen piiriin. Samanaikaisesti tämän kanssa myöskin kehitämme varhaiskasvatuksen laatua siten, että esimerkiksi lastentarhanopettajien koulutusmääriä yliopistoissa lisätään tulevina vuosina yhteensä tuhannella. Eli hyviä uudistuksia nimenomaan lapsiperheille.
Puhuja: Kalle Jokinen
Puolue: kok
Päivämäärä: 2017-09-28 tekin voitte olla iloisia niiden ihmisten, ahkerien suomalaisten puolesta, jotka nyt ovat päässeet työelämään, paremman toimeentulon piiriin ja sitä kautta rakentamaan elämäänsä ja oman perheensä elämää paremmaksi, niin kuin kuuluukin, tai niistä lapsiperheistä, jotka saavat vaikkapa maksuttoman varhaiskasvatuksen nyt hallituksen toimien johdosta.
Puhuja: Sanni Grahn-Laasonen
Päivämäärä: 2017-09-28 Arvoisa puhemies! Aivan erittäin hyvä kysymys. Meillä on se onnellinen tilanne Suomessa, että on paljon avoimia työpaikkoja pitkästä aikaa. Erityisesti tämä näkyy siellä Lounais-Suomessa, missä sekä telakat että autoteollisuus tällä hetkellä työllistävät koko ajan enemmän ihmisiä. Onneksi tämä tilanne on yhtä positiivinen myös monessa muussa Suomen kolkassa, eli meillä on muodostunut jopa jonkinasteinen osaajapula Suomeen, ja sitä ratkotaan nyt monin eri keinoin. Hallitus on lisännyt resursseja positiivisen rakennemuutoksen osaajatarpeisiin vastaamiseksi, muun muassa uudenlaiseen yhteistyöyliopistomalliin, jossa tekniikan alan koulutusta viedään niille alueille, joilla osaajista osaajista on pulaa. Ammattikorkeakoulujen aloituspaikkamääriä on kasvatettu erityisesti tekniikan alalla tähän vastaamiseksi, ja ammatilliseen koulutukseen lisättiin muun muassa ihan viimeisimpänä päätöksenä tuhat uutta aloituspaikkaa erityisesti nuorisotyöttömyyden taklaamiseen, ja samalla voimme tätä osaajapulaa ratkaista.
Puhuja: Sari Essayah
Puolue: kd
Päivämäärä: 2017-09-28 puhemies! Talouskasvu ei automaattisesti auta kaikkia sinne työmarkkinoille. Meillä on Suomessa ollut sosiaalisten yritysten lainsäädäntö, joka on auttanut nimenomaan pitkäaikaistyöttömiä, osatyökykyisiä ja vammaisia osallistumaan sosiaalisten yritysten kautta työmarkkinoille. He ovat saaneet määräaikaista korotettua palkkatukea. Nyt hallituksen puolelta kuuluu kummia. Sosiaalisten yritysten lainsäädäntöä ja sitä kautta sosiaalisia yrityksiä ollaan ilmeisesti ajamassa alas. Kuitenkin kun katsotaan Eurooppaa, niin nimenomaan sosiaaliset yritykset ja yhteiskunnallinen yrittäjyys on sitä, mikä auttaa ihmisiä takaisin työelämään ja myöskin mahdollistaa pitkäaikaistyöttömien ja muiden heikommassa työmarkkina-asemassa olevien osallistumisen työmarkkinoille.
Puhuja: Annika Saarikko
Päivämäärä: 2017-09-28 Arvoisa puhemies! Tämä aihepiiri, josta edustaja Essayah kysyy, saa hallituksen edustajat täällä siltä osin vähän kyselemään toisiltaan, että tämä aihepiiri ei kyllä tässä muodossa kuulosta meille tutulta, se, että tällaista oltaisiin ajamassa alas. Päinvastoin tämä kokonaisuus kytkeytyy siihen. Oletan tämän kysymyksen eksaktisti olevan nyt täältä poissa olevan ministeri Mattilan vastuualuetta. Meillähän on kokonainen kärkihanke, joka liittyy osatyökykyisten ihmisten saattamiseen kohti työelämää. Me käymme läpi myös erilaisten kokeilujen kautta — muun muassa osallistumistulon kokeilun kautta, aikuissosiaalityötä vahvistamalla — nimenomaan erilaisia muotoja, joilla tukisimme ihmisiä kohti työelämää. Me tiedämme aivan hyvin, että pitkäaikaistyöttömien joukossa on ihmisiä, joille ei riitä suoraan se, että ovi työelämään avataan tai että meillä on avoimia työpaikkoja, vaan ihmiset tarvitsevat
Puhuja: Lauri Ihalainen
Puolue: sd
Päivämäärä: 2017-09-28 Arvoisa puhemies! On totta, että meidän taloudessa on myös valoisia merkkejä tapahtunut. Ja jos ajatellaan näitä menestystarinoita — telakkateollisuus, Uudenkaupungin autoteollisuus, Rauman telakka — niin kyllähän se pohjatyö ja kylvöt tehtiin jo viime kaudella, ja nyt tehdään sitten jatkotyötä, ja tämä on tärkeää. Kahteen asiaan haluaisin kiinnittää huomiota. Toinen on tämä: meillä on kuitenkin yli 100 000 pitkäaikaistyötöntä edelleenkin, ja kyllä se vaatii nyt niin kuin jykevämpiä panostuksia näiden ihmisten polun saattamiseksi kuntoutuksen kautta työmarkkinoille ja rahoitusta ja kolmannen sektorin mahdollisuuksia tehdä myös heidän eteensä töitä. Toinen on sitten se, että kun ihminen jää työttömäksi yli 55-vuotiaana,
Puhuja: Jari Lindström
Päivämäärä: 2017-09-28 Arvoisa puhemies! Se täytyy sanoa, että edustaja Ihalainen jatkaa taattua rakentavaa linjaansa, ja kiitos siitä. Olen sanonut aikaisemminkin, että olen valmis aina kuuntelemaan viisaita neuvoja, koska en kuvittelekaan, että tiedän kaiken, ja tiedän sen, että oppositiossa on paljon osaamista myös työttömyyden hoidossa. Kaikki tällainen, ideat ja muut, otetaan ihan kiitoksella vastaan. Se on sitten hallitus, joka päättää, mitä me viemme konkretiaan, mutta en lainkaan väitä, että meillä olisi kaikki viisaus. Jos ajatellaan tätä työttömien aktivointia ja sitä, että työttömyysturvaa nyt käytetään uuden lain myötä myös näihin aktiivitoimenpiteisiin: Teillä on samankaltaisia ajatuksia. Meillä on ihan samanlainen päämäärä, nämä keinot ovat vain aina vähän toisenlaisia, miten me tätä lähestymme. On ihan totta, että pitkäaikaistyöttömyys on vielä liian suurissa luvuissa, mutta kaikkemme me teemme, että ihmiset pääsevät töihin. Pitkäaikaistyöttömien polut pitää saada kuntoon, ja kolmas sektori kantaa tässä myös erittäin merkittävää roolia.
Puhuja: Satu Hassi
Puolue: vihr
Päivämäärä: 2017-09-28 Samaan aikaan valtioenemmistöinen Fortum julkisti ostavansa noin puolet saksalaisesta Uniperistä, jonka toiminnasta yli 80 prosenttia perustuu kivihiileen. Kun saksalainen suuri sähköyhtiö E.ON pari vuotta sitten jakautui kahteen osaan, toiseen pantiin uudet energiamuodot, kuten uusiutuva energia ja älysähköverkot, toiseen vanhat. Jälkimmäinen sai julkisuudessa pilkkanimen E.OFF.
Puhuja: Mika Lintilä
Päivämäärä: 2017-09-28 Fortumin johto on arvioinut tämän kokonaisuudessa parhaaksi vaihtoehdoksi. Tiedostan sen, että siellä kapasiteetista 30 prosenttia on hiilimuodossa, fossiilisessa muodossa, mutta tietysti täytyy myös mieltää se, että sieltä tulee vesivoimaa Ruotsista noin 80 prosenttia eli lähes yhtä suuri määrä, mitä Fortumilla tällä hetkellä on. kun mielletään tilanne, mitä päätöksiä Saksa on tehnyt ydinvoiman suhteen, niin on aika luonnollista, että näin merkittävällä energiayhtiöllä on siellä fossiilista energiaa edelleen ja verrattain paljon, koska se tulee olemaan sitä siirtymäkauden muotoa, jota Saksassa tullaan tarvitsemaan siirryttäessä ydinvoimasta uusiin energiamuotoihin.
Puhuja: Satu Hassi
Puolue: vihr
Päivämäärä: 2017-09-28 Sijoittajamaailmassa on jo vuosien ajan keskusteltu hiilikuplasta, koska on paljon yhtiöitä, joiden toiminta perustuu ilmastonmuutoksen aiheuttamiseen ja fossiilisiin polttoaineisiin. Jos ilmastonmuutos oikeasti päätetään hillitä, nämä yhtiöt eivät voi jatkaa entiseen malliin. Toisin sanoen näiden yhtiöiden osakkeiden arvo tulee romahtamaan. Englannin keskuspankki ja myös maailman suurin varainhoitotalo BlackRock ovat kehottaneet sijoittajia ottamaan tällaiset ilmastoriskit tosissaan.
Puhuja: Mika Lintilä
Päivämäärä: 2017-09-28 46 prosenttia. Fortumin strategiassa ei tapahdu minkäänlaista muutosta. Fortumin strategia on edelleen uusiutuvaan energiaan perustuva strategia ja se tulee olemaan sitä myös jatkossa.
Puhuja: Paavo Arhinmäki
Puolue: vas
Päivämäärä: 2017-09-28 herra puhemies! Fortumin kassaanhan tuli merkittävässä määrin varoja niin sanotuista Caruna-kaupoista. Silloisen omistajaohjauksesta vastaavan ministerin hyväksynnällä ja talouspoliittisen ministerivaliokunnan enemmistön hyväksynnällä myytiin myytiin alueellista monopoliverkkoa yksityisille ulkomaisille sijoittajille, ja sen jälkeen Fortum on yrittänyt löytää näille rahoille sijoituskohdetta. Silloin puhuttiin, että tarvitaan varoja siihen, että sijoitetaan uusiutuviin energiamuotoihin ja kotimaahan. Mutta jos katsoo nyt, mihin Fortum on sijoittanut näitä Caruna-kaupoista ja muiden verkkojen myynnistä tulleita rahoja,
Puhuja: Mika Lintilä
Päivämäärä: 2017-09-28 Edustaja Arhinmäki unohti tästä Ekokemin oston, jonka Fortum sitten osti myös, jolla on erittäin vahva rooli Suomessa nimenomaan jätteistä tehtävän energian tuottamisessa ja tämän toimialan kehittämisessä. Kyllä Fortum on tehnyt toimia siihen, että me tuomme entistä enemmän uusiutuvaa energiaa esille. Se, että kaasua tulee tässä kaupassa ja se tulee Venäjältä, on realiteetti,
Puhuja: Antti Lindtman
Puolue: sd
Päivämäärä: 2017-09-28 Arvoisa puhemies! Ministeri Lintilä tässä totesi, että hän ei aio puuttua tähän kauppaan. Se on selvää, että kun valtionenemmistöomisteinen yhtiö tekee lähes 4 miljardin kaupan, niin yhtään tämän kokoluokan kauppaa ei tehdä ilman, että sitä on konsultoitu pääomistajan kanssa. Jos te täällä sanotte, että te ette puutu tähän kauppaan, niin se on teidän valintanne, jolla te hyväksytte tämän kaupan. Me olemme sitoutuneet Pariisin ilmastosopimukseen.
Puhuja: Mika Lintilä
Päivämäärä: 2017-09-28 Hallitus pitää kiinni omasta ilmasto- ja energiastrategiastaan, siitä kansallisesta energia- ja ilmastostrategiasta, joka on hyvin ennakkoluuloton ja täysin etukenossa menossa muihin Euroopan maihin kohdistuen. Se, kuinka valtio toimii osakkeenomistajana: Valtion tulee olla vastuullinen osakkeenomistaja myös muita osakkeenomistajia kohtaan.
Puhuja: Hanna Sarkkinen
Puolue: vas
Päivämäärä: 2017-09-28 Silti hallituksen leikkaukset ovat osuneet erityisen kipeästi juuri opiskelijoihin sekä osaamiseen ja koulutukseen. Opiskelijoiden jo ennestään pienestä asumistuesta leikattiin hallituksen päätöksellä yli 80 euroa kuukaudessa. Sekään ei kuitenkaan hallitukselle riitä: hallitus suunnittelee kimppakämpissä asuvien opiskelijoiden asumistukeen jopa 20 prosentin leikkausta. Tämä leikkaus voisi tulla valtiolle myös erittäin kalliiksi, sillä se voisi ajaa ihmisiä pois kimppakämpistä yksiöihin. Tämä ruuhkauttaisi ennestään ruuhkaisia pienten vuokra-asuntojen markkinoita ja nostaisi vuokria ja sitä kautta myös asumistukimenoja kokonaisuudessaan.
Puhuja: Annika Saarikko
Päivämäärä: 2017-09-28 Edustajan kysymys liittyi asumistukijärjestelmään. Asetan kysymyksenne ensiksi taloudelliseen mittakaavaan: Kelan tietojen mukaan vuonna 2016 asumistukimenot kustansivat valtiolle noin 1,9 miljardia euroa. Nyt ensi vuoden budjetissa hallitus suunnittelee 28 miljoonan euron leikkausta. Totean myös liittyen tähän kysymyksenne osaan, joka koski tätä osa-asumisen normin tuomista asumistukeen takaisin, että se on toimenpide, jolla rajoitetaan kimppakämppien hintoja ja vuokranantajien taskuihin valuvia euroja, samalla tavalla kuin itse asiassa asumistuessa oli mahdollista tehdä muutama vuosi sitten, ennen edellistä uudistusta.
Puhuja: Mikaela Nylander
Puolue: r
Päivämäärä: 2017-09-28 Arvoisa puhemies, värderade talman! Vem har rätt att utföra dagkirurgiska operationer i framtiden. — Minulla on nyt puheenvuoro. — Jag frågar om regeringen är medveten om hur hårda begränsningar på de kirurgiska ingreppen som ministeriet vill införa. Kuka saa tehdä päiväkirurgisia leikkauksia tulevaisuudessa? Tämä on todella kuuma kysymys. Moni kaupunki on kysynyt sosiaali- ja terveysministeriöltä, voiko paikallinen sairaala jatkaa päiväkirurgialla vuodenvaihteen jälkeen. Moni on myös kysynyt, voiko päiväkirurgiaa hankkia yksityisiltä toimijoilta. Ministeriön vastaus on ollut kielteinen. Häviäjät tässä ovat kaupungit kuten Kouvola, Forssa, Kemi ja Pietarsaari.